Document ID: /roh_data/filtered/fineweb-2-filterrobots_roh.jsonl.gz/72610

Las plantas da fegla èn sa coluradas en in cotschen profund u mellen traglischant. Era ils lareschs han survegnì ina bellezza colur dad aur e sa preschentan en tutta pumpa tranter ils pigns verds dal «Gôt Miraculous». Ils trais amis Not la Vulp, Tschuetta Rut e Lina Lieur èn s’entupads sut il Pign Grond e giaudan il sulegl. Dapli emnas èsi bel chaud. Tuttenina sgola però natiers Gianna Giazla ed alarmescha ils animals ch’il «Gôt da Lareschs» brischia. La populaziun giu en il vitg n’è betg infurmada – ma co alarmar ils umans davart l’incendi?